**Kang Won Yong** (født 30. oktober 1917, død 17. august 2006) var en sørkoreansk kristen leder, pioner i den økumeniske bevegelsen i Korea og en forkjemper for fred og forsoning på Koreahalvøya.

I 1945 grunnla Kang *Kyoung Dong presbyterianske kirke* i Seoul. Denne menigheten ble utgangspunktet for spredningen av Den presbyterianske kirke i Sør-Korea. Etter dette fungerte han som generalsekretær for det koreanske, kristne studentforbundet fra 1948. I 1964 og 1980 var han president for det nasjonale kirkerådet i Korea.

I 1962 grunnla Kang det koreanske kristne akademi for å oppmuntre til dialog mellom Sør-Koreas mange religioner. Han var direktør og president for senteret. Gjennom akademiets komite for interreligiøs dialog, sponset Yong over hundre møter mellom ledere for landets seks største religioner. På grunn av dette ble han i 1979 arrestert av etterretningstjenesten i landet, anklagd for å drive undergravende virksomhet.

Kang fungerte i to perioder som president for Christian Conference of Asia mellom 1968 og 1983. Fra 1975 til 1983 var han medlem av sentralkomiteen og styret i Kirkenes verdensråd. Tidlig på 1970-tallet tok han initiativ til og bidro aktivt til å grunnlegge den økumeniske institusjonen Association of Christian Institutes and Study Centres in Asia (ACISCA). På 70-tallet ledet han også bevegelser som jobbet for menneskerettigheter og demokrati i Korea, og hadde hundrevis av dialoger med militære ledere for å oppmuntre til forsoning og demokratiske prosesser.

Han jobbet for religionsdialog for å skape forsoning i et splittet Korea, og fungerte som president for Asian Conference on Religion and Peace og leder for en koreansk organisasjon for samarbeid. Han jobbet også for økumenikk i kirken, og forsøkte på flere måter å gjøre kirken i Asia i stand til å ha en tydelig stemme.

Kong fikk Niwano-prisen i 2000. I 1998 var han en av 24 personer på en liste over de viktigste personene i den koreanske historien i en undersøkelse gjort av Manifestation d'Art Nouveau International et Forum. Han fikk  Den sivile fortjenstorden av den sørkoreanske regjeringen posthumt i 2006.[]

Publikasjoner
-------------

**Ikke offisielle norske titler**

* *Jeg tror på Kristus*
* *Bygningsmannens nye æra* (1949)
* *Ankens ruin*
* *Befri sannheten*
* *Liv og religion*
* *Fra frø* (1993)
* *Jeg tror jeg har en tro* (1998)
* *Historie i åsene* (2003)
* *Dialog for Gangwon-provinsen*
* *Gangwonyong-samlinger*

Referanser
----------

1. 1 2  «Tribute to Rev. Dr Kang Won Yong». World Council of Churches. Besøkt 30. desember 2013.
2. 1 2  «ASIANET: Dr. Kang Won Yong receives the 17th Niwano Peace Prize». Asianet. 12. mai 2000. Besøkt 2. januar 2014.
3. ↑  «Why Dr. Kang Won Yong Was Selected for the Niwano Peace Prize» (PDF). Niwano Peace Foundation. Arkivert fra originalen (PDF) 2. januar 2014. Besøkt 2. januar 2014.  «Arkivert kopi» (PDF). Arkivert fra originalen (PDF) 2. januar 2014. Besøkt 2. januar 2014.

| * v
* d
* r
Mottakere av Niwano-prisen |
| --- |
| Hélder Câmara (1983) \* Homer A. Jack (1984) \* Zhao Puchu (1985) \* Philip Potter (1986) \* World Muslim Congress (1987) \* Etai Yamada (1989) \* Norman Cousins (1990) \* Hildegard Goss-Mayr (1991) \* A. T. Ariyaratne (1992) \* Neve Shalom (1993) \* Paulo Evaristo Arns (1994) \* M. Aram (1995) \* Marii Hasegawa (1996) \* Corrymeela Community (1997) \* Maha Ghosananda (1998) \* Comunità di Sant’Egidio (1999) \* Kang Won Yong (2000) \* Elias Chacour (2001) \* Samuel Ruiz García (2002) \* Scilla Elworthy (2003) \* The Acholi Religious Leaders Peace Initiative (2004) \* Hans Küng (2005) \* Rabbis for Human Rights (2006) \* Cheng Yen (2007) \* Hassan av Jordan (2008) \* Gideon Byamugisha (2009) \* Ela Bhatt (2010) \* Sulak Sivaraksa (2011) \* Rosalina Tuyuc (2012) \* Gunnar Stålsett (2013) \* Dena Merriam (2014) \* Esther Ibanga (2015) \* Center for Peace Building and Reconciliation (2016) \* Munib Younan (2017) |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |